Qabil Quliyev

**Qabil Əzizulla oğlu Quliyev ** ( 19 aprel 1949) — azərbaycanlı aktyor, Azərbaycan Respublikasının xalq artisti, Azərbaycan Respublikası Prezidentinin fərdi təqaüdçüsü (2020-ci ildən).

## Həyatı
Qabil Mehdixanlı 19 aprel 1949-cu ildə Cəlilabad rayonunun Tahirli kəndində anadan olub. O, ilk təhsilini 8 illik kənd məktəbində, orta təhsilini Cəlilabad 1 saylı şəhər orta məktəbində almışdır. 1966-cı ildə orta məktəbin 10-cu sinfini bitirdikdən sonra Bakı Neft Sənayesi məktəbində oxumuş və bu təhsil ocağını fərqlənmə diplomu ilə bitirərək 1968-ci ildə M. A. Əliyev adına Azərbaycan Dövlət İncəsənət İnstitutunun "Dram və kino aktyorluğu" fakültəsinin əyani şöbəsinə daxil olmuşdur. Azərbaycanın xalq artistləri Əliheydər Ələkbərov və professor Rza Təhmasibin sinfində təhsil almışdır. Tələbəlik illərində Akademik Dövlət Dram Teatrında əvvəlcə səhnə quraşdırıcısı, sonra isə yardımçı aktyor heyətində aktyor kimi çalışmışdır. 1972-ci ildə institutu bitirdikdən sonra təyinatla onu Sumqayıt Dövlət Musiqili Dram Teatrına göndərsələr də, bu təyinatla razılaşmayıb hərbi xidmətə yollanır və Moskvada "Mosfilm" kinostudiyasının hərbiləşdirilmiş kino-bazasında xidmət edir. O burada kütləvi səhnələrin çəkilişlərində iştirak edir, kaskadyorluq sənətinin sirlərinə yiyələnir. Bir ildən sonra hərbi xidmətini başa vurub vətənə dönür və taleyini Lənkəran Dövlət Dram Teatrına bağlayır.

Ailəlidir, iki qız övladı var. Xalq artisti Nurəddin Mehdixanlının böyük qardaşıdır.

## Fəaliyyəti
1973-cü ildən Nəcəf bəy Vəzirov adına Lənkəran Dövlət Dram Teatrında aktyor vəzifəsində çalışır. 100-dən artıq tamaşada rol alıb. Bir neçə bədii filmə çəkilib. Lənkəran Dövlət Universitetində 12 il etika, estetika və kulturologiyadan dərs deyib.

## Adlar və mükafatlar
* Azərbaycan əməkdar artisti (1979)
* Azərbaycan xalq artisti (2000)
* Prezident Mükafatları (9 may 2012; 30 aprel 2014; 6 may 2015; 6 may 2016; 1 may 2017; 9 may 2018; 10 may 2019)
* Azərbaycan Teatr Xadimləri İttifaqının "Şərəf" mükafatı (2009)
* 7 may 2020-ci ildə Azərbaycan Respublikası Prezidentinin fərdi təqaüdünə layiq görülmüşdür.

## Teatr səhnəsindəki rolları
# M. Musiyenko. "Nəsillər eşidin" – Kapitan Kartaşov (1974)
# Nəbi Xəzri. "Sən yanmasan" — Yanar (1974)
# Nazim Hikmət. "Bayramın birinci günü" – Firuz (1974)
# Cəfər Cabbarlı. "Oqtay Eloğlu" – Oqtay (1975)
# Uilyam Şekspir. "Qış nağılı" – Poliksen (1976)
# Səməd Vurğun. "Vaqif" — Qacar (1976)
# Rüstəm İbrahimbəyov. "Yaşıl qapı arxasında qadın" – Saleh (1976)
# M. Hüseyn. "Alov" – Kamalov (1978)
# N. Miroşniçenko. "Üçüncü nəsil" – Valter (1978)
# İ. Hüseynov. "Bir kişi vardı" – Mursaqulu (1979)
# İlyas Əfəndiyev. "Atayevlər ailəsi" – Şahsuvarov (1980)
# Anar. "Şəhərin yay günləri" – Şamxal (1980)
# Cəlil Məmmədquluzadə. "Ölülər" – İsgəndər (1983)
# V. Vişnevski. "Nikbin faciə" – Kapitan (1983)
# Səməd Vurğun. "Fərhad və Şirin" – Xosrov (1984)
# Üzeyir Hacıbəyov. "Olanlardan-keçənlərdən" – Mirzə (1985)
# V. Hüseynov. "Yuxuda zarafat" – Lətif Lələyeviç (1985)
# Fridrix Şiller. "Qaçaqlar" – Fon Moor (1985)
# Bəxtiyar Vahabzadə. "Yağışdan sonra" – Aslan (1989)
# Nikolay Qoqol. "Müfəttiş" – Zemlyanika (1989)
# Ş. Qurbanov. "Sənsiz" – Fərhad (1989)
# S. Stratiyev. "Avtobus" – Ağıllı (1990)
# Nazim Hikmət. "Demoklisin qılıncı" – AB (1992)
# Y. Edlis. "Kölgələrin oyunu" – Antonio (1995)
# B. Nuşiç. "Nazirin xanımı" – Ninkoviç (2003)
# Sofokl. "Şah Edip" – Edip (2007)
# Q. Fiqeyredo. "Ezop" – Ksanf (2008)
# M. Xubai. "Neron" – Pavel (2009)

## Filmoqrafiya
# Gürzə (film, 2008) (bədii serial) (rol: hakim)
# 2 (film, 2009) (qısametrajlı bədii film) (rol: ata)
# Cavad xan (film, 2009) (tammetrajlı bədii film) (rol: gürcü Aleksandr)
# Köhnə dəyirman (film, 2009) (bədii serial) (rol: Çingiz xan)
# Təlatüm II (film, 2011)
# Yol (film, 2011) (qısametrajlı bədii film) (rol: professor)
# Qız yükü (film, 2013–2014) (bədii serial) (rol: Kamil)
# Sevginin göz yaşları (teleserial, 2013) (bədii serial) (rol: Bahadur)

## İstinadlar